section_heading: Posljedice
paragraph_text: Zbog tajnosti koja je okruživala tvornicu Majak, stanovništvo u pogođenim područjima isprva nitko nije obavijestio o nesreći. Tjedan dana kasnije (6. listopada) počela je operacija evakuacije 10.000 ljudi iz pogođenog područja, no nikomu nisu rekli razlog. Ljudi su ''zapali u histeriju od straha zbog pojave nepoznatih „misterioznih" bolesti koje su počele izbijati. Žrtvama je koža „otpadala" s lica, ruku i drugih dijelova tijela koji su bili izloženi''.